**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T1-273 „DĖL PLUNGĖS RAJONO SAVIVALDYBĖS aplinkos apsaugos rėmimo specialiosios programos sudarymo ir vykdymo tvarkos aprašO PATVIRTINIMO“ PAKEITIMO**

2023 m. rugsėjo 28 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašą, patvirtintą Plungės rajono savivaldybės tarybos 2022 m. gruodžio 22 d. sprendimu Nr. T1-273 „Dėl Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašo patvirtinimo“, ir išdėstyti jį nauja redakcija (pridedama).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyriausioji specialistė Roberta Jakumienė

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T1-273 „DĖL PLUNGĖS RAJONO SAVIVALDYBĖS aplinkos apsaugos rėmimo specialiosios programos sudarymo ir vykdymo tvarkos aprašO PATVIRTINIMO“ PAKEITIMO“** |
| 2023 m. rugsėjo 11 d.  Plungė |

**1. Parengto sprendimo projekto tikslai, uždaviniai.**

Pakeisti Plungės rajono savivaldybės Aplinkos apsaugos rėmimo specialiosios programos (toliau – SAARS programa) sudarymo ir vykdymo tvarkos aprašą (toliau – Aprašas), patvirtintą Plungės rajono savivaldybės tarybos 2022 m. gruodžio 22 d. sprendimu Nr. T1-273 „Dėl Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašo patvirtinimo“, ir išdėstyti jį nauja redakcija.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Pakeisti Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašą, patvirtintą Plungės rajono savivaldybės tarybos 2022 m. gruodžio 22 d. sprendimu Nr. T1-273 „Dėl Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašo patvirtinimo“, ir išdėstyti jį nauja redakcija. Šiuo metu vadovaujamasi Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašu, patvirtintu Plungės rajono savivaldybės tarybos 2022 m. gruodžio 22 d. sprendimu Nr. T1-273 „Dėl Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.**

Lietuvos Respublikos savivaldybių aplinkos apsaugos rėmimo specialiosios programos įstatymo (toliau – Įstatymas) 2 straipsnio 2 dalyje nustatyta, kad SAARS programos finansavimo pajamos ir išlaidos planuojamos savivaldybių biudžete savivaldybių tarybų nustatyta tvarka.

Įstatymo 4 straipsnio 1 dalyje nustatyta, kad SAARS programos lėšos turi būti naudojamos šioms priemonėms: 1) aplinkos kokybės gerinimo ir apsaugos priemonėms; atliekų tvarkymo infrastruktūros plėtros priemonėms; atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms; aplinkos monitoringo, prevencinėms, aplinkos atkūrimo priemonėms; visuomenės švietimui ir mokymui aplinkosaugos klausimais; 2) savivaldybės visuomenės sveikatos rėmimo specialiajai programai (20 procentų Specialiosios programos lėšų, neįskaitant įplaukų už medžiojamųjų gyvūnų išteklių naudojimą); 3) finansiškai remti žemėssklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), įsigyti kartografinę ir kitą medžiagą, reikalingą pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti, – įplaukos už medžiojamųjų gyvūnų išteklių naudojimą; 4) viešųjų želdynų kūrimui, viešųjų želdynų ir želdinių apsaugai, priežiūrai, tvarkymui, būklės stebėsenai, viešųjų želdinių veisimui, privalomai viešųjų želdynų ir želdinių būklės ekspertizei, želdinių ir želdynų, neatsižvelgiant į žemės, kurioje jie yra, nuosavybės formą, inventorizavimui ir apskaitai; 5) savanoriškos juridinių ir fizinių asmenų įmokos naudojamos pagal mokėtojų pageidavimus.

Iš SAARS programos lėšų finansuojamos Plungės rajono savivaldybės administracijos numatytos įgyvendinti aplinkosaugos priemonės bei finansuojami aplinkosauginiai projektai pagal įvairių organizacijų pateiktas paraiškas. SAARS programos lėšos gali būti naudojamos tik Įstatyme numatytoms priemonėms finansuoti, atsižvelgiant į Lietuvos Respublikos aplinkos ministerijos parengtas Savivaldybių aplinkos apsaugos rėmimo specialiosios programos lėšų naudojimo rekomendacijas.

Įvertinus paraiškų aplinkosaugos projektams įgyvendinti teikimo ir vertinimo trūkumus, atitinkamai papildytas naujos redakcijos Aprašas. Taip pat patikslinta Paraiškos forma, paraiškų vertinimo anketos bei paraiškų vertinimo suvestinės lentelės forma. Pažymima, kad naujos redakcijos Aprašo projektas buvo teiktas Savivaldybės tarybai 2023 m. balandžio mėnesį. Savivaldybės taryba Aprašo nepatvirtino ir pateikė siūlymą dar tikslinti Aprašo sąlygas.

Atsižvelgiant į Savivaldybės tarybos narių siūlymą dėl Aprašo projekto tikslinimo, Plungės rajono savivaldybės administracijos direktoriaus 2023 m. birželio 21 d. įsakymu Nr. DE-419 „Dėl darbo grupės sudarymo“ buvo sudaryta darbo grupė, kuriai buvo pavesta parengti Plungės rajono savivaldybės Aplinkos apsaugos rėmimo specialiosios programos sudarymo ir vykdymo naujos redakcijos tvarkos aprašą ir teikti sprendimo projektą tvirtinti 2023 m. rugsėjo mėnesį vyksiančiame Savivaldybės tarybos posėdyje. Dalyvauti darbo grupės veikloje buvo kviečiami ir trys Savivaldybės tarybos nariai. Prie sprendimo projekto pridedamas lyginamasis Aprašo variantas, kuriame pažymėti Aprašo papildymai bei pakeitimai.

**4. Lėšų poreikis ir finansavimo šaltiniai.**

Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.**

Vertinimas atliktas. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimas bus paskelbtas Teisės aktų registre ir Plungės rajono savivaldybės interneto svetainėje.

**11. Kita svarbi informacija.**

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Įgyvendintos Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 2 dalies nuostatos* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyriausioji specialistė Roberta Jakumienė