**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBĖS NEKILNOJAMOJO TURTO PERĖMIMO PLUNGĖS RAJONO SAVIVALDYBĖS NUOSAVYBĖN**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 5 punktu bei atsižvelgdama į Lietuvos Respublikos švietimo, mokslo ir sporto ministerijos administravimo departamento 2023 m. rugpjūčio 11 d. raštą Nr. SR-3022 „Dėl valstybės turto perdavimo Plungės rajono savivaldybės nuosavybėn“, Plungės rajono savivaldybės taryba n u s p r e n d ž i a:

1. Perimti Plungės rajono savivaldybės nuosavybėn valstybei nuosavybės teise priklausantį ir viešosios įstaigos Plungės technologijų ir verslo mokyklos patikėjimo teise valdomą nekilnojamąjį turtą – pastatą bendrabutį (žymėjimas 1N4pb, plotas – 2821.71 kv. m, unikalus Nr. 6898-7015-9015), esantį Mendeno skg. 10, Plungės mieste, savarankiškosioms savivaldybės funkcijoms vykdyti (paramos būstui įsigyti ar išsinuomoti teikimas Lietuvos Respublikos [paramos būstui įsigyti ar išsinuomoti įstatymo](https://www.infolex.lt/ta/316689" \o "Lietuvos Respublikos paramos būstui įsigyti ar išsinuomoti įstatymas" \t "_blank) nustatyta tvarka).

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją Savivaldybės vardu pasirašyti sprendimo 1 punkte nurodyto turto perdavimo–priėmimo aktą.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Strateginio planavimo ir investicijų skyriaus vedėjo pavaduotoja Jurgita Saldukienė

Sprendimą rengė Turto skyriaus vedėja Živilė Bieliauskienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL VALSTYBĖS NEKILNOJAMOJO TURTO PERĖMIMO PLUNGĖS RAJONO SAVIVALDYBĖS NUOSAVYBĖN“** |
| 2023 m. rugpjūčio 14 d.  Plungė |

**1. Parengto sprendimo projekto tikslai, uždaviniai.** Perimti Plungės rajono savivaldybės nuosavybėn valstybei nuosavybės teise priklausantį ir viešosios įstaigos Plungės technologijų ir verslo mokyklos patikėjimo teise valdomą nekilnojamąjį turtą – pastatą bendrabutį (žymėjimas 1N4pb, plotas – 2821.71 kv. m, unikalus Nr. 6898-7015-9015), esantį Mendeno skg. 10, Plungės mieste, savarankiškosioms savivaldybės funkcijoms vykdyti (paramos būstui įsigyti ar išsinuomoti teikimas Lietuvos Respublikos [paramos būstui įsigyti ar išsinuomoti įstatymo](https://www.infolex.lt/ta/316689) nustatyta tvarka).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Lietuvos Respublikos vietos savivaldos įstatymo 6 straipsnio 15 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 5 punktu, reikalingas savivaldybės sutikimas perimti Plungės rajono savivaldybės nuosavybėn valstybei nuosavybės teise priklausantį turtą.

**3. Kodėl būtina priimti sprendimą, kokių pozityvių rezultatų laukiama.** Plungės rajono savivaldybė planuoja įgyvendinti socialinio būsto fondo plėtros projektą pagal 2021–2027 metų Europos investicijų programos finansuojamą regioninę pažangos priemonę Nr. 09-033-02-02-11 (RE) „Sumažinti pažeidžiamų visuomenės grupių gerovės teritorinius skirtumus“. Vadovaujantis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 patvirtintomis regioninės pažangos priemonės Nr. 09-033-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis, socialinio būsto fondo plėtra yra galima statant naujus pastatus, rekonstruojant, remontuojant ir pritaikant socialinio būsto paskirčiai esamus pastatus bei įsigyjant naujus būstus. Plungės rajono savivaldybė yra pasirengusi investuoti apie 1,741 mln. Eur į viešosios įstaigos Plungės technologijų ir verslo mokyklos reikmėms nenaudojamą pastatą bendrabutį ir žemės sklypo (unikalus Nr. 4400-4078-4312) dalį prie jo.

**4. Lėšų poreikis ir finansavimo šaltiniai.** Lėšų valstybės turto perėmimo procedūroms nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Turto skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Socialinės paramos teikimas ir skurdo mažinimas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* |  |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė