**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ILGALAIKIO MATERIALIOJO TURTO PERDAVIMO PATIKĖJIMO SUTARTIMI UŽDARAJAI AKCINEI BENDROVEI „PLUNGĖS ŠILUMOS TINKLAI“**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir 6 straipsnio 17 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 13.2 papunkčiu, Plungės rajono savivaldybės taryba nusprendžia:

1. Perduoti 10 metų laikotarpiui nuo 2023 m. spalio 1 d. iki 2033 m. spalio 1 valdyti patikėjimo teise pagal turto patikėjimo sutartį UAB ,,Plungės šilumos tinklai“ (įmonės kodas 170535455) savarankiškajai savivaldybės funkcijai – šilumos tiekimo organizavimas – vykdyti Savivaldybei nuosavybės teise priklausantį ir Plungės r. Kulių gimnazijos patikėjimo teise valdomą turtą pastate – mokykloje, esančiame Aušros g. 24, Kulių mstl., Plungės rajono savivaldybėje (registro numeris 44/495254, pastato unikalus numeris 6895-7012-0018, plane pažymėtas indeksu 1C3p), rūsio patalpose esančios katilinės įrangą: 2 (du) medžio granulėmis kūrenamus vandens šildymo katilus „PEL-100“ ir „PEL-250“ (su valdymo sistemomis/blokais, granulių degikliais, ventiliatoriais, pelenų išstūmimo iš katilo sraigtais bei pelenų dėžėmis, katilų cirkuliaciniais ir tinklo siurbliais, karšto vandens akumuliacine talpa, oro kompresoriumi, kuro transporteriais, tarpiniu bunkeriu), kurių bendras galingumas – 350 kW; 1 (vienas) dvisienis pristatomas dūmtraukis Dn 400, h=13,0 m; 1 (vienas) granulių laikymo bunkeris/konteineris V=26,0 m³, 4,0×3,0×2,5(h). Perduodamo turto įsigijimo vertė – 96 486,78 Eur, likutinė vertė 2023 m. rugsėjo 30 d. – 63 922,35 Eur, finansavimo šaltinis – VB ir SAV lėšos.

2. Įgalioti Plungės rajono Kulių gimnazijos direktorę, o jos nesant – asmenį, einantį gimnazijos direktoriaus pareigas, pasirašyti sprendimo 1 punkte nurodyto perduodamo turto valdyti patikėjimo teise sutartį bei priėmimo ir perdavimo aktą su UAB „Plungės šilumos tinklai“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėjas Arvydas Liutika

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL ILGALAIKIO MATERIALIOJO TURTO PERDAVIMO PATIKĖJIMO SUTARTIMI UŽDARAJAI AKCINEI BENDROVEI „PLUNGĖS ŠILUMOS TINKLAI““** |
| 2023 m. rugsėjo 11 d.  Plungė |

1. **Parengto sprendimo projekto tikslai, uždaviniai.**

Perduoti 10 metų laikotarpiui patikėjimo sutartimi valdyti UAB ,,Plungės šilumos tinklai“ savarankiškajai savivaldybės funkcijai – šilumos tiekimo organizavimas – vykdyti Savivaldybei nuosavybės teise priklausantį turtą – pastato, esančio Aušros g. 24, Kulių mstl., Plungės rajono savivaldybėje (registro numeris 44/495254, pastato unikalus numeris 6895-7012-0018, plane pažymėtas indeksu 1C3p), rūsio patalpose esančios katilinės įrangą: 2 (du) medžio granulėmis kūrenamus vandens šildymo katilus „PEL-100“ ir „PEL-250“ (su valdymo sistemomis/blokais, granulių degikliais, ventiliatoriais, pelenų išstūmimo iš katilo sraigtais bei pelenų dėžėmis, katilų cirkuliaciniais ir tinklo siurbliais, karšto vandens akumuliacine talpa, oro kompresoriumi, kuro transporteriais, tarpiniu bunkeriu), kurių bendras galingumas – 350 kW; 1 (vienas) dvisienis pristatomas dūmtraukis Dn 400, h=13,0 m; 1 (vienas) granulių laikymo bunkeris/konteineris V=26,0 m³,4,0×3,0×2,5 (h).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo. Priėmus sprendimą UAB „Plungės šilumos tinklai“ bus atsakingi už šilumos gamybą ir tiekimą Kulių gimnazijos pastatui, kitu etapu bus surašomas katilinės įrangos priėmimo–perdavimo aktas bei sudaroma Savivaldybės ilgalaikio turto patikėjimo sutartis. Katilinės įrenginių įsigijimo vertė – 96 486,78 Eur, likutinė – 63 922,35 Eur, kuri perduodama į UAB „Plungės šilumos tinklai“ balansą.

**3. Kodėl būtina priimti sprendimą, kokių pozityvių rezultatų laukiama.** Viena iš savarankiškųjų savivaldybės funkcijų yra „šilumos tiekimo organizavimas“. Kulių gimnazijos administracijai sunkiai sekėsi su katilinės priežiūra, remonto darbais, kuro pirkimu, kūriko paieškomis (anksčiau dirbęs darbuotojas išleistas į pensiją). Todėl apspręsta gimnazijos pastato šilumos gamybos įrangą pavesti eksploatuoti UAB „Plungės šilumos tinklai“. Bendrovė turi pakankamus resursus specialistų/šilumininkų, kurie užtikrins patikimą šilumos gamybą bei tiekimą pastatui.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Teikiamas naujas sprendimo projektas, projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Vietos ūkio skyriaus ir Kulių gimnazijos administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB „Plungės šilumos tinklai“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Kazys Milierius