**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. gruodžio 27 D. SPRENDIMO NR. T1-314 „DĖL PLUNGĖS MIESTO PIRTIES PASLAUGŲ KAINŲ PATVIRTINIMO BEI VIEŠOJO TUALETO PASLAUGOS TEIKIMO“ PAKEITIMO**

2023 m. rugsėjo 28 d. Nr. T1-

Plungė

Plungės rajono savivaldybės taryba nusprendžia:

1. Pakeisti Plungės rajono savivaldybės tarybos 2021 m. gruodžio 27 d. sprendimo Nr. T1-314 „Dėl Plungės miesto pirties paslaugų kainų patvirtinimo bei viešojo tualeto paslaugos teikimo“ 4 punktą ir jį išdėstyti taip:

„4. Nustatyti pirties darbo dienas ir ruošiamų pirties patalpų skaičių: kiekvienos savaitės penktadienį (moterims) ir šeštadienį (vyrams), eksploatuojant vieną pirties patalpą (moterų) nuo 12 iki 21 valandos.“

2. Nustatyti, kad šis sprendimas įsigalioja nuo 2023 m. spalio 1 dienos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Vietos ūkio skyriaus vedėjas Arvydas Liutika

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL PLUNGĖS RAJONO SAVIVALDYBĖS TARYBOS 2021 M. gruodžio 27 D. SPRENDIMO NR. T1-314 „DĖL PLUNGĖS MIESTO PIRTIES PASLAUGŲ KAINŲ PATVIRTINIMO BEI VIEŠOJO TUALETO PASLAUGOS TEIKIMO“ PAKEITIMO**

2023 m. rugsėjo 11 d.

Plungė

1. **Parengto teisės akto projekto tikslai, uždaviniai.**

Susidariusi situacija: miesto pirties, esančios I. Končiaus g. 3, Plungės m., kurią prižiūri ir administruoja SĮ „Plungės būstas“, vyrų pirties patalpa yra blogos būklės (galimai net neužtikrinamas pirties lankytojų saugumas), medienoje stebimos grybelio apraiškos. Tokį faktą konstatavo ir Nacionalinio visuomenės sveikatos centro Telšių departamento Plungės skyriaus atvykę specialistai. Dėl to Savivaldybės tarybos sprendimo projektu siūloma pirties vyrų patalpos neeksploatuoti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Keičiamas Plungės rajono savivaldybės tarybos 2021 m. gruodžio 27 d. sprendimo Nr. T1-314 „Dėl Plungės miesto pirties paslaugų kainų patvirtinimo bei viešojo tualeto paslaugos teikimo“ 4 punktas.

**3. Kodėl būtina priimti sprendimą, kokių pozityvių rezultatų laukiama.**

Pirties vyrų patalpa neatitinka nustatytų higienos normų bei kelia grėsmę lankytojų saugumui. Sprendimo projektu siūloma eksploatuoti vieną pirties – moterų patalpą, laiką dienomis paskirstant tiek moterims, tiek vyrams. 2023 m. rugpjūčio 17 d. įvykusiame Plungės r. savivaldybės tarybos kolegijos posėdyje buvo pritarta/nutarta uždaryti pirties vyrų patalpą, paliekant dirbti vieną pirties patalpą.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra / nereikia.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Projekto lyginamasis variantas pridedamas.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės įmonės „Plungės būstas“ iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Pridedamas Plungės rajono savivaldybės tarybos kolegijos posėdžio 2023 m. rugpjūčio 17 d. protokolo išrašas TK-75 bei 2023-09-06 d. Ilgalaikio materialiojo turto nusidėvėjimo ir amortizacijos žiniaraštis.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Kazys Milierius