**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 24 punktu ir 59.2 papunkčiu bei atsižvelgdama į viešosios įstaigos Plungės rajono savivaldybės ligoninės 2023 m. rugpjūčio 2 d. raštą Nr. V3-318 „Dėl leidimo išnuomoti patalpas“, Plungės rajono savivaldybės taryba nusprendžia:

1. Leisti ne konkurso būdu išnuomoti 2 metų laikotarpiui – nuo 2024 m. vasario 1 d. iki 2026 m. vasario 1 d. – Plungės rajono savivaldybei nuosavybės teise priklausančias ir viešosios įstaigos Plungės rajono savivaldybės ligoninės patikėjimo teise valdomas patalpas pastate – Ligoninėje (unikalus Nr. 6897-1003-8010, registro Nr. 44/2229203, pastato pažymėjimas plane 1D6p, bendras plotas 8 199,40 kv. m), esančiame J. Tumo-Vaižganto g. 89, Plungės m.; patalpos, plane pažymėtos indeksais: 2-5 (13,14 kv. m), 2-6 (12,25 kv. m), 2-7 (14,14 kv. m), 2-8 (7,48 kv. m), 2-9 (5,07 kv. m), 2-10 (99,16 kv. m), 2-11 (18,99 kv. m), R-22 (10,96 kv. m), R-21 (4,27 kv. m), R-20 (3,12 kv. m), R-19 (1,14 kv. m), kurių bendras plotas – 189,72 kv. m., ligoninėje gydomų pacientų dietinio maitinimo paslaugoms teikti. Patalpų 1 kv. m mėnesinis nuomos mokestis – 1,33 Eur (be PVM).

2. Įgalioti viešosios įstaigos Plungės rajono savivaldybės ligoninės direktorių pasirašyti sprendimo 1 punkte nurodytų patalpų nuomos sutartį ir perdavimo–priėmimo aktą.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO IŠNUOMOTI NEGYVENAMĄSIAS PATALPAS“**

2023 m. rugpjūčio 25 d.

Plungė

**1. Parengto sprendimo projekto tikslai, uždaviniai.** Leisti ne konkurso būdu išnuomoti 2 metų laikotarpiui – nuo 2024 m. vasario 1 d. iki 2026 m. vasario 1 d. – Plungės rajono savivaldybei nuosavybės teise priklausančias ir viešosios įstaigos Plungės rajono savivaldybės ligoninės patikėjimo teise valdomas patalpas pastate – Ligoninėje (unikalus Nr. 6897-1003-8010, registro Nr. 44/2229203, pastato pažymėjimas plane 1D6p, bendras plotas 8 199,40 kv. m), esančiame J. Tumo-Vaižganto g. 89, Plungės m.; patalpos, plane pažymėtos indeksais: 2-5 (13,14 kv. m), 2-6 (12,25 kv. m), 2-7 (14,14 kv. m), 2-8 (7,48 kv. m), 2-9 (5,07 kv. m), 2-10 (99,16 kv. m), 2-11 (18,99 kv. m), R-22 (10,96 kv. m), R-21 (4,27 kv. m), R-20 (3,12 kv. m), R-19 (1,14 kv. m), kurių bendras plotas – 189,72 kv. m., ligoninėje gydomų pacientų dietinio maitinimo paslaugoms teikti. Patalpų 1 kv. m mėnesinis nuomos mokestis – 1,33 Eur (be PVM).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybės taryba priima sprendimus dėl Savivaldybei nuosavybės teise priklausančio turto disponavimo.

**3. Kodėl būtina priimti sprendimą, kokių pozityvių rezultatų laukiama.** Patikėtinis patikėjimo teise valdomo ir naudojamo nekilnojamojo ar kilnojamojo turto nuomą organizuoja vadovaudamasis Savivaldybės tarybos sprendimų nustatyta tvarka. Savivaldybės ilgalaikis materialusis turtas išnuomojamas ne konkurso būdu, kai perkamos paslaugos, kurioms teikti bus naudojamas Savivaldybės ilgalaikis ir trumpalaikis materialusis turtas, ir šis turtas išnuomojamas Lietuvos Respublikos viešųjų pirkimų įstatymo nustatyta tvarka vykdomo viešojo paslaugų pirkimo metu. Administracija parengė sprendimo projektą, kurį patvirtinus bus išnuomotos patalpos nuo 2024 m. vasario 1 d.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Metinis nekilnojamojo turto nuompinigių dydis apskaičiuojamas pagal formulę:

N = V x Kv x Ki/T,

kur: N – metinis nekilnojamojo turto vieno kubinio metro nuompinigių dydis; V – nekilnojamojo turto vieno kubinio metro vidutinė statybos vertė, neskaičiuojant fizinio nusidėvėjimo, iki kiekvienų kalendorinių metų vasario 1 dienos tvirtinama valstybės įmonės Registrų centro direktoriaus įsakymu. Trijų ir daugiau aukštų gydymo paskirties pastatų, kurių pamatai – kitos medžiagos, sienos – plytos, perdanga – gelžbetonis, stogas – plokščias NTK 2023 kainyno lentelės Nr. 2.11.12 – 205,41 Eur; Kv – vietovės pataisos koeficientas pagal turto paskirtį ir vietovę, iki kiekvienų kalendorinių metų vasario 1 dienos tvirtinamas valstybės įmonės Registrų centro direktoriaus įsakymu ir skelbiamas „Informaciniuose pranešimuose“ – 0,41; Ki = 0,95 (1-0,7 koeficientas taikomas vidutinės būklės turtui kurio nusidėvėjimas viršija 30 proc.), turto nusidėvėjimas 32 proc.; T – 15 (maksimalus nekilnojamojo turto nusidėvėjimo normatyvas, parinktas pagal maksimalius ilgalaikio materialiojo turto nusidėvėjimo normatyvus, nurodytas Taisyklių priede).

N=205,41\*0,41\*0,95/15 = 5,33 Eur/kub. m.

Mėnesinis nekilnojamojo turto vieno kubinio metro nuompinigių dydis apskaičiuojamas pagal formulę: Nmk = N/12; Nmk = 5,33/12 = 0,444 Eur/kub. m.

Perskaičiuojant nekilnojamojo turto vieno kubinio metro nuompinigių dydį į vieno kvadratinio metro nuompinigių dydį, vieno kubinio metro nuompinigių dydis dauginamas iš patalpos aukščio: N mėn.= 0,444 x 3,00= 1,33 Eur/kv. m.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Viešosios įstaigos Plungės rajono savivaldybės ligoninės prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešajai įstaigai Plungės rajono savivaldybės ligoninei.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė