**Lyginamasis variantas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS MIESTO PIRTIES PASLAUGŲ KAINŲ PATVIRTINIMO BEI VIEŠOJO TUALETO PASLAUGOS TEIKIMO**

2021 m. gruodžio 27 d. Nr. T1-314

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu bei atsižvelgdama į Savivaldybės įmonės „Plungės būstas“ 2021 m. gruodžio 14 d. raštą Nr. D2-1002 „Dėl Plungės miesto pirties paslaugų kainų“, Plungės rajono savivaldybės taryba n u s p r e n d ž i a:

1. Patvirtinti Plungės miesto pirties paslaugų kainas:

|  |  |  |  |
| --- | --- | --- | --- |
| Eil.  Nr. | Paslaugų pavadinimas | Mato vnt. | Kaina eurais (be PVM) |
|  | Bendra pirtis | val. 1 asm. | 5,79 |
|  | Dušas | 0,5 val. 1 asm. | 3,31 |
|  | Sauna vienai valandai | val. | 20,66 |
|  | Sauna dviem valandoms | val. | 37,19 |
|  | Sauna trims valandoms | val. | 49,59 |
|  | Sauna daugiau kaip trims valandoms už kiekvieną kitą valandą | val. | 49,59 + po 12,40 Eur už kiekvieną kitą valandą |

2. Teikti nemokamas (kompensuojamas iš Savivaldybės biudžeto) bendrosios pirties ir dušo paslaugas pensininkams, socialiai remtiniems asmenims bei asmenims su negalia ir vaikams iki 16 metų.

3. Nustatyti, kad Plungės miesto pirtis kasmet liepos ir rugpjūčio mėnesiais nedirba.

~~4. Nustatyti pirties darbo dienas ir ruošiamų pirties patalpų skaičių: kiekvienos savaitės penktadienį ir šeštadienį ruošiant dvi (ir vyrams, ir moterims) pirties patalpas nuo 12 iki 22 valandos (kasa dirba iki 21 valandos).~~

**„4. Nustatyti pirties darbo dienas ir ruošiamų pirties patalpų skaičių: kiekvienos savaitės penktadienį (moterims) ir šeštadienį (vyrams), eksploatuojant vieną pirties patalpą (moterų) nuo 12 iki 21 valandos“.**

5. Plungės miesto viešojo tualeto paslaugas teikti nemokamai.

6. Pripažinti netekusiais galios Plungės rajono savivaldybės tarybos 2014 m. lapkričio 27 d. sprendimą Nr. T1-345 „Dėl Plungės miesto pirties paslaugų kainų ir viešojo tualeto vienkartinio mokesčio patvirtinimo“ ir jį keitusius sprendimus.

7. Nustatyti, kad šis sprendimas įsigalioja 2022 m. sausio 1 d.

Savivaldybės meras Audrius Klišonis